|  |  |
| --- | --- |
| Päivämäärä      | Palveluntuottaja, käyntikohde ja osoite Hoiva Mehiläinen Oy, Mainiokoti KäpyläKoskelantie 22-2400610 Helsinki |
| **Käynnin tarkoitus** | Ennalta ilmoittamaton käynti |
| **Yksikön asiakasprofiili** | Ikääntyneiden suomenkielinen palveluasuminen |
| **Yksikön vastuuhenkilö** | Yksikönjohtaja Outi Äijälä |
| **Yksikön lähiesimies** | Outi Äijälä |
| **Läsnä** | Tuottaja: Tiimivastaava Pauliina Suoverinaho, osan aikaa lähihoitaja Nemo Dahir |
| Tilaaja: Helsingin kaupungin Ikääntyneiden ostopalvelut –yksiköstä erityissuunnittelijat Satu Spets ja Maaria Front |
| **Paikkamäärä** | Ryhmäkoti Viherniitty 15 asukastaRyhmäkoti Sinitaivas 16 asukasta |
| **Läsnä olevat asiakkaat**(kpl, minkä kuntien asiakkaita) | Ryhmäkoti Viherniitty 11 asukastaRyhmäkoti Sinitaivas 13 asukastaAsukkaista 22 Helsingistä, yksi Vantaalta ja yksi Tuusulasta. |
| **Huomiot** |  |
| 1. **Henkilöstö**
 |
| **Henkilöstörakenne ammattiryhmittäin** | Ammattiryhmä | Määrä |
| Sairaanhoitaja/terveydenhoitaja | 2 |
| Lähihoitaja | 9 +2 lähihoitajaoppisopimusopiskelijaa |
| Hoiva-avustaja | 1 + 1 hoiva-avustaja-oppisopimusopiskelija |
| Kuntoutushenkilöstö  | Toimintaterapeutti 0,5Fysioterapeutti 0,5, aloittaa 19.4.2021Fysioterapeutti yksityisen Fysiotreenari- yrityksen kautta tekee yksilökäytejä asukkaille, joilla on lähete omalääkärin kautta  |
| Tukipalveluhenkilöstö  |  |
| Muu, mikä? | SOL-siivouspalvelut ma,ke, pe.Kylmä ruoka ostetaan Ateriaalista, hoitajat lämmittävät ateriat ryhmäkodin keittiössä. Muut elintarvikkeet tilataan ryhmäkoteihin.Asukaspyykki pestään ryhmäkodeissa arkena hoiva-avustajien toimesta. Iltaisin ja viikonloppuisin pyykkihuollosta vastaavat hoitajat. Lakanat ja pyyhkeet toimitetaan pesulaan. |
| **Hoitohenkilöstömitoitus** (kopiot toteumasta) | Henkilöstömitoitusta tarkasteltiin työvuorototeutumien (1.3.- 22-3.2021) kautta. Helsingin ostopalvelusopimuksen edellyttämä toteutunut vuorokautinen 0,5 mitoitusvaade toteutui hyvin. |
| **Työntekijämäärä ammattiryhmittäin**(ryhmäkoti- tai osastokohtaisestiaamu-, ilta- ja yö) | Ammattiryhmä / Määrä vuorossa | Aamu | Väli | Ilta  | Yö |
| Hoitohenkilöstö (Sote-koulutus) | 9 |       | 6 | 2 |
| Kuntoutushenkilöstö | 1 |  |       |       |
| Tukipalveluhenkilöstö  |       |       |       |       |
| Muu henkilöstö (esim.sosionomi, geronomi)      |       |       |       |       |
| **Sijaiset** (mitä kautta hankitaan, ovatko vakituisia, kuinka paljon tarvitaan) | Mainiokoti Käpylässä on useita pitkäaikaisia, omia sijaisia. Lisäksi sijaisia vuokrataan Mehiläisen kotipalvelun sekä AarniHealth- yrityksen kautta, jolla on sopimus Mehiläisen kanssa.Sijaisten lääkehoitoluvat ja tieto heidän taustoistaan on yksikönjohtajalla. |
| **Henkilöstötilanne**(rekrytointi, avoimet tehtävät, pysyvyys, vaihtuvuus) | Kaksi vakituista lähihoitajan tehtävää on avoinna ja nyt maaliskuun lopusta lähtien yksi määräaikainen (perhevapaa) sijaisuus. Haku on jatkuvasti käynnissä mm. Duunitorin kautta.Valvontakäynnillä tavattiin hoitaja, joka toi esiin haasteet palkanmaksussa. Hoitaja kertoi, että useat tuntityöntekijät kertoneet palkanmaksussa olleen viiveitä ja veronpidätyksessä haasteita. Tuottajan lisäys: Palkanmaksun haasteet alkuvuodesta ovat johtuneet vuoden vaihteessa tulleesta uudesta Workday-ohjelmasta sekä Mehiläisen palkanmaksun vähäisestä resurssista. Ongelmia on ollut lähinnä keikkalaisten palkoissa. Osa ongelmista on johtunut myös siitä, ettei keikkalainen ole muistanut ilmoittaa ns. keikkalistalle kaikkia tehtyjä vuoroja, jolloin yksikönjohtajan tehdessä toteumia ei näistä ole ollut tietoa. Prosessia on kehitetty ja myös palkkatoimiston resurssit on saatu kuntoon. Workdayn kehittämistä tehdään jatkuvasti.  |
| 1. **Henkilöstön osaaminen**
 |
| **Perehdyttäminen** (perehdytyssuunnitelma, käytännöt)  | Organisaatiolla on olemassa perehdytyssuunnitelma. Valvontakäynnillä haastateltu vakituinen hoitaja kertoi olleensa yhden päivän toisen hoitajan mukana perehdytysvuorossa, ja koki tämän riittäväksi. Perehdytyskorttia hänellä ei ollut käytössä. Tuottajan lisäys: Syy perehdytyksen vähäisyyteen on ollut se, että keikkalainen tulee yhden vuoron keikalle ja on ilman muuta silloin resurssissa. Häntä toki opastetaan työvuoron aikana. Henkilöstöä on ohjattu hakemaan tietoa intran kautta. Uuden, oman hoitajan tullessa ryhmäkotiin töihin, perehdytyksen aloittaa tiimivastaava ja uusi hoitaja ohjelmoidaan omien hoitajien pariksi perehtymään noin viikon ajaksi. Perehdytyskorttia ryhdytään käyttämään jatkossa aina.*Organisaatiolla on olemassa kattavaa perehdytysmateriaalia, sekä perehdytyskortit. Näitä tulisi hyödyntää henkilöstön perehdytyksessä. Olisi hyödylllistä ohjata henkilöstöä hakemaan tietoa ja materiaaleja itsenäisesti organisaation intrasta.* |
| **Koulutus** (koulutussuunnitelma, täydennys- ja lisäkoulutus) | Haavahoidon ja lääkehoidon koulutuksia on järjestetty verkkokoulutuksina. Myös ikääntyneiden ravitsemukseen ja nosto- sekä siirtotekniikoihin liittyviä koulutuksia käyty Moodlen kautta.Organisaatiossa on neliosainen lääkehoidon verkkokoulutus, joka jokaisen lääkehoitoa toteuttavan tulee suorittaa, tähän liittyen jokainen on suorittanut lääkehoidon kartoitukseen liittyvän testin ja sen kautta tulossa jatkokoulutuksia. Sairaanhoitajat ja toimintaterapeutti ovat käyneet RAI-koulutuksen verkossa. Lääkehoidosta vastaava sairaanhoitaja, yksi lähihoitaja sekä yksikönjohtaja ovat käyneet THL:n saattohoitopassi-koulutuksen. Ko. koulutus tulee myös kaikkien lähihoitajien käytäväksi läpi. Saattohoitovastaava ja yksikönjohtaja ovat käyneet myös Turun Yliopiston järjestämän palliatiivisen hoidon koulutuksen.  |
| **Kokouskäytännöt** | Tällä hetkellä yhteiset viikkokokoukset ovat kiellettyjä vallitsevan koronatilanteen vuoksi, mutta yksikönjohtaja tekee muistioita ajankohtaisista asioista ja mm. yksikönjohtajan johtoryhmän asioista ja Helsingin kaupungin uusista asioista liittyen koronaan ja lähettää ne hoitajille tiedoksi. Mainiokoti Käpylän oma johtoryhmä on alkamassa huhtikuussa; osanottajina siinä ovat yksikönjohtaja, toimintaterapeutti, ryhmäkotien ja palvelutalon tiimivastaava sekä lääkehoidosta vastaava, Sinitaivaan sairaanhoitaja. Joka viikko pidetään hoidollinen tiimi tiimivastaavan, lääkehoidosta vastaavan sekä yksikönjohtajan kanssa. Hoidollisessa tiimissä puhutaan ryhmäkotien asukasasioihin liittyvistä asioista. |
| **RAI-osaaminen** | RAI-arvioinnit pyritään tekemään ajallaan, mutta tiimivastaavan mukaan lisäkoulutusta tarvitaan, jotta RAI:ta osattaisiin hyödyntää paremmin hoitotyössä ja hoitosuunnitelmissa. Vakituisten hoitajien vähyys tuo haasteita RAI-arviointien tekemiseen. Tuottajan lisäys: RAI-arvoinnit on saatu kaikki tehtyä ja lukittua 31.3.2021. Käpylässä on RAI-vastaava hoitaja, joka koordinoi arvioinitia.  |
| 1. **Lääkehoito- ja lääkehuolto**
 |
| **Lääkehoitosuunnitelma** (pvm, lääkärin allekirjoitus**,** sijainti, vastuut, prosessi) | Lääkehoitohuoneessa lääkehoitosuunnitelma, päivätty 9/20. Lääkehoitosuunitelman päivittäminen uudelle pohjalle menossa parhaillaan.Tuottajan lisäys: Uusi lääkehoitosuunnitelma tulossa huhtikuun aikana, syynä viiveeseen on se, että Käpylässä alkamassa ANJA-jakelu uutena palveluna ja myös uusi yhteistyö Yliopiston apteekin kanssa on vielä vaiheessa. ANJA-jakelu tulee näillä näkymin alkamaan toukokuun alussa.  |
| **Lääkeluvat** (määrä, valmiit / prosessissa olevat, vakituiset, sijaiset) | Lääkehoidon osaamisen varmistamiseksi yksikössä on käytössä LOVe-koulutukset, ja lääkehoidon sekä sairaanhoidollisen osaamisen näytöt vastaanottaa yksikön sairaanhoitaja. Lääkehoitoluvan hyväksyy ja allekirjoittaa yksikön vastuulääkäri.Valvontakäynnillä lääkehoitoluvista nähtiin vain kooste.Koosteen mukaan ryhmäkodeissa työstentelee 11 lääkkeenantoluvallista hoitajaa ja kaksi (2) sairaanhoitajaa. Hoitajista seitsämällä (7) on pkv- ja s.c. -pistosluvat. Kokonaisluvussa on mukana myös yksikön pitkäaikaisten sijaisten lääkehoitoluvat. Yksikönjohtajan jälkikäteen toimittamissa lääkeluvissa oli 11 lähihoitajan ja kahden (2) sairaanhoitajan lääkeluvat. *On suositeltavaa, että lääkärin allekirjoittamat lääkehoitoluvat kootaan yhteen kansioon, jonka säilytyspaikka on koko talon henkilöstön tiedossa. Kooste lääkehoitoluvista tulisi löytyä kaikista ryhmäkodeista sekä lääkehoitohuoneesta. Kooste lääkeluvista tulee päivittää tarpeen mukaan.* Tuottajan lisäys: Tiimivastaava haluaa olla itse lääkehoitovastuussa arkena, mutta lääkevastuullisia lähihoitajiakin on ryhmäkodissa jokaisessa vuorossa ainakin yksi. Uudet omahoitajat sekä keikkalaiset kouluttautuvat kahden kuukauden sisällä tulostaan Käpylään LOVe-tentin ja näyttöjen keinoin lääkevastuullisiksi.Lääkeluvat sijaitsevat yksikönjohtajan huoneessa ohjeistusten mukaisesti ja kaikilla pitäisi tieto siitä olla. Yksikönjohtaja ja lääkehoidosta vastaava sairaanhoitaja tekevät tässä asiassa tiivistä yhteistyötä.Kooste löytyy tällä hetkellä lääkehoitohuoneesta, mutta jatkossa myös molemmista ryhmäkodeista.Koostetta lääkeluvista päivitetään yksikönjohtajan ja lääkehoidosta vastaavan sairaanhoitajan kanssa yhdessä. Sairaanhoitaja pitä huolta LOVe- koulutusten ajanmukaisuudesta ja ilmoittaa yksikönjohtajalle, kun lääkeluvat hoitajalla on päivitetty LOVen kautta.  |
| **Lääkepoikkeamien esiintyvyys ja ennaltaehkäisy** (määrä, miten käsitellään) | Viimeisen kuuden kuukauden aikana 22 lääkepoikkeamaa. Poikkeamista suurin osa (10kpl) lattialta löytyneitä lääkkeitä. Lääkkeen antamatta jättämisiä oli neljä kappaletta. Lääkityspoikkeamista on tehty Haipro-ilmoitukset. Käytäntönä on ollut käsitellä poikkeamat tiimipalavereissa. Tuottajan lisäys: Jokaisessa vuorossa molemmissa ryhmäkodeissa on oma lääkehoitovastaava, joka hoitaa lääkitykset. Käyty läpi hoitajien kanssa, että hoitajan on ehdottomasti AINA katsottava, että asukas myös ottaa lääkityksen. Hän on siitä vastuussa. Jatkamme tämän asian seuraamista , jolloin ko. lääkepoikkemat saadaan poistettua. |
| **Tilojen asianmukaisuus** | Lukittu lääkehoitohuone sijaitsee ryhmäkoti Sinitaivaan tiloissa. Avaimet huoneeseen ja lukittuihin lääkekaappeihin on työvuorossa lääkehoidosta vastaavalla hoitajalla. Lääkekaapissa on erikseen lukittava, kiinteä N-lääkekaappi. Asukkaiden lääkkeet säilytetään omissa koreissaan lääkekaapeissa ja huumausaineksi luokiteltaville lääkkeille on myös asianmukainen kulutusseuranta ja kaksoistarkastus, jotka todennettiin. Yksikössä on käytössä lääkkeiden dosetteihin jako vielä toistaiseksi.Yksikkö on siirtymässä apteekin annosjakeluun kevään aikana. Lääke- ja särmäjätteelle käytössä asianmukaiset hävitysastiat ja jääkaapin lämpötilan seuranta toteutui säännöllisesti.*Lääkehoitohuoneessa huomio kiinnittyi tarvittavien N-lääkkeiden säilytykseen. Kummankin ryhmäkodin lääkekaapissa oli muovilaatikko, jossa säilytettiin asukkaiden tarvittaessa annettavia Oxynorm- pakkauksia. N-lääkkeet tulee säilyttää erillisessä, lukitussa kaapissa.*Asukkaiden päiväkohtaiset lääkkeet säilytetään ryhmäkodin keittiössä sijaitsevassa lukitussa kaapissa, josta vuorossa oleva lääkeluvallinen hoitaja antaa lääkkeet asukkaille. Päiväkohtaisten lääkkeiden säilytys on todettu epäkäytännölliseksi ja ne on tarkoituksena siirtää erillisiin liikuteltaviin ja lukittuihin lääkaappeihin. Tuottajan lisäys: uudet, tilavammat N-lääkekaapit on jo tilattu, ja ne otetaan käyttöön heti, kun saapuvat. Myös uudet lääkevaunut on tilattu, joissa on tarkoitus säilyttää päivittäin jaettavat lääkitykset.  |
| 1. **Lääkäripalvelujen toimivuus**
 |
| **Yksikön lääkäripalvelujen** **tuottaja** | Esperi lääkäripalvelut oy. Lääkäripalveluiden tuottaja vaihtuu Helsingin kaupungin kilpailutettua hoivan lääkäripalvelut. Vaihdos tapahtuu 1.5.2021 alkaen ja uusi tuottaja on Mehiläinen Oy |
| **Yksikön palaute lääkäripalvelusta** | Lääkäripalvelut koetaan toimiviksi, yhteistyö lääkärin kanssa on hyvää.  |
| 1. **Hoito ja yksikön toiminta**
 |
| **Omavalvontasuunnitelma** (pvm, sijainti,henkilöstön osallisuus?) | Yksikönjohtaja päivittää omavalvontasuunnitelman sellaisenaan uudelle pohjalle brändimuutoksen takia. Sisältö on päivitetty yhdessä henkilöstön kanssa marraskuussa 2020. Omavalvontasuunnitelmaa ei ole nähtävissä yksikössä eikä verkkosivuilla. *Omavalvontasuunniteman käsittely ja päivittäminen yhdessä henkilöstön kanssa on suositeltavaa ottaa käytännöksi. Omavalvontasuunnitelma olisi hyvä liittää myös osaksi perehdytystä. Omavalvontasuunnitelma tulisi olla luettavissa sekä yksikössä että verkkosivuilla.* Tuottajan lisäys: Omavalvontasuunnitelma on molempien ryhmäkotien omavalvontasuunnitelma-kansiossa toimistossa. Omavalvontasuunntelma on päivitetty verkkosivuille huhtikuun alussa.Omavalvontasuunnitelmaa tullaan jatkossa käymään läpi yhtenä osa-alueena viikkopalavereissa sekä ehdottomasti perehdytyksessä.  |
| **Hoitotyön suunnitelma**(asiakaslähtöisyys, tavoitteet, keinot, arviointi) | Tarkasteltu neljän asukkaan hoitosuunnitelmia ja päivittäiskirjauksia.Hoitosuunnitelmien laadussa oli vaihtelevuutta. Kaikissa tarkastelluissa hoitosuunnitelmissa oli mainittu asukkaan omahoitaja sekä diagnoosit.Yhden asukkaan kohdalla kirjauksissa näkyi säännöllisesti erittäin alhaisia verenpainelukemia, tästä ei löytynyt mainintaa hoitosuunnitelmassa. Kaikissa oli huomioitu fyysisen toimintakyvyn ylläpitäminen. Muutamassa hoitosuunnitelmassa hoitotyön tavoitteissa oli huomioitu myös aktiivinen arki ja ravitsemukselliset asiat. Palvelukuvauksen mukaisesti hoitosuunnitelmissa tulee tavoitteissa huomioida vähintään toimintakyvyn ylläpito, ulkoilu, aktiivinen arki ja ravitsemus. Yhdessä hoitosuunnitelmassa oli kuvattu hyvin asukkaan arvoja ja mieltymyksiä. Hoitosuunnitelmissa tulisi huomioida asukkaan elämänhistoria, tavat ja tottumukset. Pääsääntöisesti hoitosuunnitelmista puuttuivat myös arviot ja päivämäärät, milloin hoitosuunnitelmat on päivitetty. Päivittäiskirjauksissa oli kuvattu aktiivista arkea. Toisaalta kirjauksista löytyi myös päiviä, jolloin asukkaasta oli kirjattu vain mittaustulokset. Tarvittavien lääkkeiden antaminen oli kirjattu, mutta niistä jäi puuttumaan vasteen arviointi. Tuottajan lisäys:Koko Mehiläisen hoivassa on kiinnitetty huomiota kirjauksen laatuun ja siihen on saatavilla nyt myös verkkokoulutus. Käpylässä kirjauksesta on keskusteltu hoitajien kanssa myös paljon, kiinnitetty huomiota erityisesti siihen, miten palvelukuvaus tukee arjen hoitotyötä. Hoito- ja palvelusuunnitelmassa tulee jatkossa olla löydettävissä esim. haavanhoitoon tai muuhun lääkärin määräämään hoitoon liittyen selkeä, ajantasainen kuvaus ja sen tulee olla reaaliajassa. Haavanhoidossa myös valokuvien ottaminen ja liittäminen hoitokertomukseen tulee tehdä hoidon aikana. Kokonaisuudessa tähän tullaan kiinnittämään jatkossa paljon huomiota ja kehittämään sitä yhtenä Käpylän omista kehitysalueista.Lääkehoidon kirjaamiseen tullaan myös jatkossa tehokkaasti puuttumaan ja kehittämään merkintöjen laatua. Tähän liittyen myös mm. koronarokotusten ja COVID-19 näytteiden oton kirjaamista.*Hoitosuunnitelmat tulee päivittää kolmen kuukauden välein, tai tarvittaessa. Lääkehoidon kirjaamiseen tulee kiinnittää huomiota.*  |
| **Toimintakyvyn arviointi**(menetelmät, mittarit) | Käytössä RAI ja MNA. Asukkaiden vointia arvioidaan päivittäin, ja muutoksiin reagoidaan herkästi. Lisäksi huolehditaan asukkaiden painon ja verenpaineen mittauksista erillisillä dokumenteilla, mutta ko. tiedot kirjataan myös asukkaan omaan kertomukseen Domacareen. Korona-aikana kaikilta asukkailta otetaan päivittäin lämpö otsakuumemittarilla, jotta voidaan nopeasti reagoida asukkaan lämmön muutokseen ja jatkaa teho-seurantaa/ tilata COVD-19 testi, jos kuumeilua esiintyy.Myös muu korona-oireiston seuranta on päivittäistä. |
| **Asiakkaiden toimintakyvyn tukeminen** | Päivittäisissä toimissa huomioidaan yksilöllisyys. Asukkaat tekevät asioita mahdollisimman paljon itse, ohjauksen avulla. Käpylässä kuntotuttava hoito-ote sekä voimavarojen tunnistaminen ovat tärkeitä osa-alueita ja niiden avulla pyritään ylläpitämään asukkaiden omia voimavaroja sekä mahdollisesti vaikuttamaan positiivisesti niiden palautumiseen ainakin osittain.Kaikille asukkaille on tehty helmikuussa MNA. Asukkaat on jaettu tulosten perusteella ”liikennevaloihin”. Aliravituille on tehty yhdessä lääkärin kanssa ravitsemussuunnitelma. Osa asukkaista tarvitsee kehoituksia ja aktivointia liikuntakyvyn ylläpitämiseen. Tällaisten asukkaiden liikkuminen kirjataan kalenteriin, jotta liikkuminen toteutuisi säännöllisesti. Asukkaan liikkumista pyritään ylläpitämään myös Motomedi-harjoittelulla, kenelle sellainen sopii.Yksikössä tarkkaillaan aktiivisesti asukkaiden vointia ja mahdollisia muutoksia toimintakyvyssä. Hoitajat pyrkivät keksimään arkeen apukeinoja asukkaiden toimintakyvyn ylläpitämiseksi. *Yksikössä on aktiivinen ja kehitysmyönteinen ote hoitotyöhön.* |
| **Rajoittamistoimenpiteet** | Asukkailla käytössä haaravöitä pyörätuoleissa, hygieniahaalareita sekä laitoja. Rajoittamisista on lista, lääkäri päivittää luvat kolmen kuukauden välein hoitajien arvion perusteella.  |
| **Merkityksellinen arki ja elämä** | Yksikössä pyritään yksilölliseen hoitotyöhön selvittämällä asukkaiden tapoja ja toiveita arjessa. Nämä liittyvät mm. pukeutumiseen, peseytymiseen ja heräämisaikoihin. Vastuuhoitajat pitävät kahdenkeskisiä omatuokioita, joissa huomioidaan asukkaiden toiveet. Tiimivastaavan mukaan omatuokioiden määrä yksikössä on lisääntynyt. Asukkaiden omiin huoneisiin on kaikille tehty ns. voimavara-posteri. Tästä hoitajat/ keikkalaiset näkevät asiat, joista asukas pitää ja niistä löytyy myös asukkaan voimavarat fyysisen kunnon näkökulmasta. Tieto mahdollisten apuvälineiden käytöstä myös.Toimintaterapeutti ja hoitajat pitävät asukkaille ryhmätuokioita. Viriketuokoiden järjestäminen on todennettavissa myös päivittäiskirjauksista.  |
| **Asiakasosallisuuden tukeminen** | Asiakasosallisuutta tuetaan esimerkiksi kannustamalla asukkaita tekemään valintoja ja päätöksiä esimerkiksi pukeutumisessa, aamupalavalinnoissa ja vaatevalinnoissa.Kirjauksista käy ilmi toimintaterapeutin pitämät asukaskokoukset, joissa on keskusteltu ajankohtaisista aiheista, ja asukkaat ovat voineet esittää toiveitaan. |
| **Ulkoilun toteutuminen** | Asukkaat pääsevät ulkoilemaan lähiympäristöön toimintaterapeutin ja opiskelijoiden kanssa, kun siihen on mahdollisuus. Ryhmäkodeissa on myös suuret parvekkeet, joita hyödynnetään säiden salliessa. Tuottajan lisäys: Kesäksi parvekkeista rakennetaan ihania keitaita, joissa asukkaiden on hyvä viettää päivää ryhmätuokioiden, erilaisten askareiden ja muun kesätoiminnan merkeissä. |
| 1. **Poikkeamat ja palautteet**
 |
| **Vaara- ja haittatapahtumat**  | Asiakas:Yksi asukas kaatunut ja tästä seurauksena lonkkamurtuma. Yhdellä asukkaalla taipumusta huutaa toisille asukkaille. Näitä tilanteita hoitajat pyrkivät ja pystyvät ennaltaehkäisemään, kun tuntevat asukkaan ja osaavat seurata tämän mielialaa. Vaara-ja haittatapahtumista tehdään Haipro-ilmoitus.  |
| Henkilöstö:Yksi hoitaja saanut hoitotilanteessa kylkiluunmurtuman,tapaturma ei ollut asukkaasta johtuva. Muita vaaratapahtumia ei ole tiedossa.  |
| **Asiakas- ja omaispalautteet** | Omaisten kanssa keskustellaan kasvokkain mahdollisimman usein. Omaisilta tullut pääasiassa hyvää palautetta. Koronapandemian vuoksi omaisten vierailut ovat vähentyneet, mutta omaisiin pidetään säännöllisesti yhteyttä puhelimitse, ja kerrotaan kuulumisia. Asukkailta ja omaisilta kerätään organisaation sisäistä laadunvalvontaa varten ns. Roidu-kyselyt. Omaisten ilta on pidetty maaliskuussa TEAMS-ohjelman välityksellä. Omaiset kokivat mahdollisuuden tähän hyväksi, erinomaista keskustelua syntyi palaverin aikana. Omaisten kanssa soitetaan myös ns. Whatsup-puheluja ja mahdollisesti jatkossa myös TEAMS-keskusteluja läppärin kautta. |
| **Sosiaalihuoltolain (1301/2014) 48 ja 49 §:n mukainen työntekijöiden ilmoitusvelvollisuus** | Tiimivastaavan mukaan hoitajat tietävät, miten heidän tulee toimia havaitessaan mahdollista kaltoinkohtelua. Varsinaisesta sosiaalihuoltolain mukaisesta ilmoitusvelvollisuudesta he eivät kuitenkaan ole tietoisia. *Sosiaalihuoltolain mukainen ilmoitusvelvollisuus on asia, joka tulee käydä henkilöstön kanssa läpi. Tämä olisi hyvä kuulua myös uuden työntekijän perehdytykseen.* Tuottajan lisäys: Ilmoitusvelvollisuus tullaan ottamaan mukaan jatkossa tiimipalavereissa sekä lisäämään ehdottomasti myös perehdytykseen |
| 1. **Yhteenveto ja erityiset huomiot**
 |
| **Yleissiisteys ja tilojen hygienia** | Tilat ovat yleisilmeeltään siistit ja viihtyisät. Asukashuoneet on sisustettu kauniisti ja yksilöllisesti.*Valvontakäynnillä ryhmäkoti Viherniityn sisääntuloaulassa ei ollut käsidesiä saatavilla. Tuottajan tulee varmistua siitä, että ryhmäkotien sisääntulon yhteydessä on saatavilla käsidesiä.*Tuottajan lisäys: Käsidesi on sijoitettu jo ala-aulaan heti ulko-oven viereen, jossa sen käyttöä toivotaan jo tapahtuvan.Omaisten tullessa ryhmäkotiin, hoitaja antaa heti hissin vieressä vielä itse käsidesin, että tietää sitä käytetyn ja antaa myös maskin, jos omaisella ei sitä itsellään ole. |
| **Yhteenveto** | Valvontakäynti ajoittuu aamuun. Osa asukkaista on päiväsalissa aamiaisella. Muutamat asukkaat ovat vuoteessa, koska heille on tulossa fysioterapeutti, jonka toiveesta ovat ensin vuoteessa. Muutoin kaikki asukkaat nousevat vuoteesta päivittäin. Asukkaat vaikuttavat tyytyväisiltä. Päiväsalissa on valoisaa ja kodikasta. Yleisilme yksikössä on siisti.Yksikössä on kehitetty aktiivisesti hoitotyön menetelmiä ja päivittäisessä hoitotyössä noudatetaan kuntouttavaa työotetta. Asukkaiden vointia seurataan ja muutoksiin reagoidaan. Ilmapiiri vaikuttaa aktiiviselta ja positiiviselta. Päivittäiskirjauksista on nähtävissä säännöllisten aktiviteettien järjestäminen ja ulkoilumahdollisuuden tarjoaminen asukkaille. Lääkehoidon kirjaamiseen tulisi kiinnittää huomiota: tarvittaessa annettavien lääkkeiden vaikuttavuus tulee kirjata. Perehdytystä olisi syytä tehostaa niin, että uuden työntekijän perehdytyksen runkona toimisi yksikön perehdytyskortti ja organisaation hyvä perehdytysmateriaali tulisi hyödynnetyksi. Myös omavalvontasuunnitelma tulisi olla osa perehdytystä, ja se tulisi olla nähtävissä verkkosivuilla. Myös sosiaalihuoltolain mukainen ilmoitusvelvollisuus tulee käydä henkilöstön kanssa läpi. Lääkehoidon osalta päivittäislääkkeiden säilyttämiseen liittyvät ratkaisut ovat kesken. Hoitajat kokevat päivittäislääkkeiden säilyttämisen keittiössä epäkäytännöllisenä. Tuottajan tulee huolehtia, että lääkkeiden säilytys saadaan kuntoon N-lääkkeiden osalta.Lääkehoidosta vastaavaa henkilöstöä on koko talossa vähän. Lääkeluvallisten vähyydestä johtuen ryhmäkoti Viherniityn tiimivastaava-sairaanhoitaja on aina arkipäivisin lääkevastuuvuorossa. Tämän lisäksi hänelle kuuluvat sairaanhoitajan ja tiimivastaavan tehtävät. Yksikössä todetaankin, että lääkeluvallisia, vakituisia hoitajia tarvitaan lisää.  |
| **Sovitut jatkotoimenpiteet** | Ei aikataulutettuja jatkotoimenpiteitä.Kaupunki edellyttää palveluntuottajia 1.1.2021 alkaneella sopimuskaudella lisäämään tarkastusraportin yksikön internet-sivuille.  |